Infoglobal I-22 Sikatan

Infoglobal I-22 Sikatan inggih punika program pangembangan pesawat tempur multiperan (multirole combat aircraft) generasi 4.5 saking Indonésia ingkang dipun-rembakaken déning PT Infoglobal Teknologi Semesta. Pesawat puniki dipun-rancang minangka pesawat tempur ènthèng mawi mesin kalih (twin-engine) lan kursi kalih (twin-seat). Pesawat puniki nggadhahi sistem avionik modèren lan dipun-tujuaken kanggé pesawat tempur utama ugi kanggé sarana gladhi (training platform) para pilot tempur.

 Jeneng 
Jeneng **I-22** dipun-pundhut saking jeneng pabrikanipun, Infoglobal, lan angka 22 nedahaken warsa nalika pesawat puniki dipun-pameraken kapisan (2022) wonten ing acara Indo Defence Expo & Forum. Jeneng Sikatan dipun-pundhut saking jeneng manuk Sikatan, inggih punika jinis manuk ingkang lincah lan kathah dipun-panggihaken wonten ing Asia Kidul-Wétan.

 Rancangan 
Konsep desain I-22 Sikatan dipun-garap déning Infoglobal sesarengan kaliyan biro desain pesawat lokal Vimana Litbang & Rekayasa. Desain pesawat puniki pikantuk inspirasi saking pesawat Saab JAS 39 Gripen, nanging dipun-tambahaken fitur anti-radar (stealth) kanthi ngginakaken bahan komposit lan wangun bodi ingkang saged nyuda pantulan radar.

I-22 Sikatan nggadhahi ukuran ingkang ringkes: dawanipun 12,5 mèter, ambanipun swiwi 7 mèter, lan dhuwuripun 3,5 mèter. Ukuran ingkang alit puniki dipun-pilih supados pesawat lincah nalika miber lan saged dipun-ginakaken kanggé patroli jarak tebih.

 Pangembangan 
Program pangembangan pesawat puniki dipun-bagi dados tigang tahap:
 Tahap pangembangan minangka pesawat gladhi (trainer).
 Tahap demonstrasi teknologi.
 Tahap panyasahan sistem operasional ingkang jangkep.

Wonten ing pameran Indo Defence 2024 (ingkang dipun-adani Juni 2025), Infoglobal nampilaken cockpit skala penuh lan simulator mabur. Cockpit puniki sampun ngginakaken layar panoramis 25 inci, kontrol fly-by-wire, lan sistem Helm Mounted Display (HMDS).

 Kontrovèrsi 
Proyèk I-22 Sikatan pikantuk kawigatosan saking para pengamat militer dura nagara, utamanipun saking Koréa Kidul lan Tiongkok. Sawetara pengamat mastani menawi desain pesawat puniki mirip kaliyan KAI KF-21 Boramae lan Chengdu J-20. Sanadyan makaten, pihak Indonésia sampun nampik menawi wonten pencurian data teknologi saking proyèk nagara sanès.

 Spesifikasi (Proyeksi) 
 Kru: 1 utawa 2
 Dawa: 12,5 m
 Amba Swiwi: 7 m
 Dhuwur: 3,5 m
 Mesin: 2 x turbofan
 Kecepatan Maksimal: Mach 1.8
 Radar: Radar damelan lokal dening Infoglobal

 Ugi pirsani 
 KAI KF-21 Boramae
 Saab JAS 39 Gripen

 Referensi 

Kategori:Pesawat militer Indonésia
Kategori:Proyek pesawat